Závery priebežného vyhodnotenia Národnej politiky pre elektronické komunikácie schválenej uznesením vlády SR č. 204/2004 zo dňa 3. marca 2004.

1.	V súlade so zákonom o elektronických komunikáciách pripraviť návrh vyhlášky o univerzálnej službe a návrhy všeobecne záväzných právnych predpisov.
Termín: 1. polrok 2004
Zodpov.: MDPT SR, TÚ SR
Úloha bola splnená.

2.	Dopracovať plnenie úloh v súlade so záverom č. 5 v oblasti pozemského digitálneho TV vysielania:
a)	vytvoriť podmienky na realizáciu uvádzacích projektov DVB-T v Bratislave, Banskej Bystrici, resp. v Košiciach a začatie skúšobného vysielania
Termín: do 30. júna 2004
Zodpov.: MDPT SR, MO SR, MV SR, RVR
Úloha bola splnená. 
b)	vytvoriť podmienky na začatie pravidelného vysielania DVB-T a T-DAB. 
      Termín: r. 2005
Zodpov.: MDPT SR, MO SR, MV SR, RVR
Úloha sa priebežne plní. 

3.	Dopracovať plnenie úlohy v súlade so záverom č. 6 v oblasti využívania frekvenčného spektra v spolupráci s príslušnými orgánmi štátnej správy a NRO dosiahnuť uvoľnenie požadovaných frekvenčných pásiem pre elektronické komunikačné služby.
  Termín: do konca r. 2005
Zodpov.: MO SR, MV SR, MDPT SR, TÚ SR, RVR
Úloha sa priebežne plní. 

4.	Pripraviť Národnú stratégiu pre širokopásmový prístup (National Broadband Strategy) v súlade s programom eEurope 2005.
Termín: do konca r. 2004
Zodpov.: MDPT SR, TÚ SR
Úloha bola splnená.

5.	Dopracovať plnenie úlohy v súlade so záverom č. 7 v oblasti družicového TV a rozhlasového vysielania zabezpečiť optimálne využitie pridelených kanálov pre potreby SR. 
Termín: 1. polrok 2004 
Zodpov.: MDPT SR, RVR, TÚ SR
Úloha sa priebežne plní.

6.	V súlade so závermi Národnej politiky pre elektronické komunikácie dosiahnuť oddelenie výkonu funkcie tvorcu politiky od výkonu regulácie a výkonu vlastníckych práv prevádzkovateľov elektronických komunikačných sietí a služieb.
Termín: ku dňu vstupu SR do EÚ, najneskôr do konca roku 2004
Zodpov.: MDPT SR, MF SR, TÚ SR
Úloha sa priebežne plní.

7.	Pripraviť priebežné vyhodnotenie plnenia Národnej politiky pre elektronické komunikácie (za rok 2004).
Termín: 30. apríl 2005
Zodpov.: MDPT SR